Altertavlen er et knyttet teppe utført av Olava Buli etter tegninger av Else Marie Jakobsen. Kapellet har også et krusifiks fra stavkirken samt en kopi av den gamle stavkirkeportalen. Kirkeklokken er fra 1903, da den ble innkjøpt og hengt i et klokkehus på kirkegården, som ser ut til å ha vært i mer eller mindre kontinuerlig bruk selv etter at kirkestedet ble flyttet. Som orgel brukes et harmonium fra 1916 som har vært brukt i kirken på Engesland.